ทัณฑนิคม-3

ทัณฑนิคม-3 () สังกัดหน่วยงานทัณฑสถานแห่งสหพันธรัฐรัสเซียในเขตปกครองตนเองยามาโล-เนเนตส์ หรือเป็นที่รู้จักในชื่อภาษาอังกฤษว่า  ( หรือ ) เป็นทัณฑนิคมความมั่นคงสูงสุดสำหรับนักโทษชายตั้งอยู่ในเมืองฮาร์ป () เขตปรีอูราลสกี () ในเขตปกครองตนเองยามาโล-เนเนตส์ รองรับจำนวนนักโทษได้ 1,085 คน

 ประวัติ 
เมืองฮาร์ปถูกสร้างขึ้นโดยนักโทษของกูลักในสมัยการปกครองของสตาลิน

นิคมนี้ก่อตั้งขึ้นเมื่อวันที่ 21 สิงหาคม พ.ศ. 2504 บนพื้นที่พักแรมเดิมของสถานที่ก่อสร้างค่ายบังคับแรงงานสหภาพโซเวียตที่ 501 ซึ่งเดิมเรียกว่า ""

ในปี พ.ศ. 2507 ได้มีการสร้างอาคารเรือนนอนสำหรับนักโทษหลังแรก หน่วยแพทย์ ห้องทำน้ำร้อน โรงอาบน้ำ ห้องซักรีด หอพักสำหรับส่วนผู้ตั้งถิ่นฐานของนิคม และอาคารจุดตรวจกลาง ตั้งแต่ พ.ศ. 2509 ถึงเดือนกรกฎาคม พ.ศ. 2513 นักโทษต้องทำงานในเหมืองหิน โดยขนถ่ายทรายและกรวดเพื่อถมทางรถไฟ ในปี 2507 มีการสร้างอาคารถาวรหลังแรกในนิคม ในปี 2509 มีการสร้างโรงอาหาร อาคารสำนักงานใหญ่ และสถานีดับเพลิง อาชญากรอันตรายผู้ต้องโทษจำคุกซึ่งกระทำความผิดซ้ำกลุ่มแรก ถูกนำตัวไปยังอาณานิคมในปี พ.ศ. 2510

ในปี พ.ศ. 2514 มีการสร้างโรงพัสดุ โรงน้ำแข็ง และโรงเก็บอุปกรณ์ของหน่วย ตั้งแต่ปี 2528 ทัณฑนิคม-3 ได้รับการพัฒนาอย่างรวดเร็ว นักโทษที่ถูกคุมขังที่นั่นถูกจ้างแรงงานในการผลิตโดยได้รับค่าจ้างต่ำที่สุด ในปี 2542 วิหารนักบุญเซียร์เกย์ ราโดเนจสกี () ซึ่งสร้างขึ้นโดยนักโทษได้เปิดทำการ

ในปี พ.ศ. 2541 การปฏิรูประบบการลงทัณฑ์ได้เริ่มต้นขึ้น และทัณฑนิคมได้ย้ายสังกัดจากกระทรวงกิจการภายในมาเป็นกระทรวงยุติธรรม ในปี 2542 หน่วยงานอยู่ภายใต้การควบคุมโดยตรงของหน่วยบังคับการลงทัณฑ์ของเขตปกครองตนเองยามาโล-เนเนตส์ และเปลี่ยนชื่อจาก "YaTs-34/3" () เป็น "สถาบัน OG-98/3" ()

ในปี พ.ศ. 2545 ได้มีการจัดตั้งแดนควบคุมสำหรับนักโทษทั่วไป ต่อมาในเดือนกรกฎาคม พ.ศ. 2549 ได้มีการเปิดแดนมั่นคงสูงในนิคมโดยใช้อาคารพักอาศัยที่ได้รับการดัดแปลงหมายเลข 4, 5 และ 6  ในเดือนพฤศจิกายน พ.ศ. 2549 ได้มีการเปิดส่วนการตั้งถิ่นฐานในนิคม ในเดือนตุลาคม พ.ศ. 2553 แดนควบคุมทั่วไปและแดนนักโทษเด็ดขาดถูกยกเลิก โดยนักโทษจากแดนเหล่านี้ถูกส่งไปรับโทษจำคุกในภูมิภาคอื่น

ในปี 2547 สถาบันได้เปลี่ยนชื่อเป็น "เอฟเกอู ไอเค-3 หน่วยงานทัณฑสถานแห่งสหพันธรัฐรัสเซียในเขตปกครองตนเองยามาโล-เนเนตส์" ()

เมื่อวันที่ 21 กุมภาพันธ์ พ.ศ. 2567 รัฐบาลสหราชอาณาจักรได้คว่ำบาตรบุคคลหกคนที่มีหน้าที่รับผิดชอบทัณฑนิคมในเวลาที่ผู้ต้องโทษอะเลกเซย์ นาวัลนืยถึงแก่กรรม

 ผู้ต้องโทษที่เป็นที่รู้จัก 
 ปลาตอน เลเบเดฟ () ถูกจำคุก 8 ปี ในไอเค-3 จากคดีเกี่ยวกับบริษัทน้ำมันยูคอส ()
 อะเลกเซย์ นาวัลนืย () ถูกจองจำในไอเค-3 ตั้งแต่เดือนธันวาคม พ.ศ. 2566 จนกระทั่งเสียชีวิตเมื่อวันที่ 16 กุมภาพันธ์ พ.ศ. 2567

 เชิงอรรถ 

 อ้างอิง 

 แหล่งข้อมูลอื่น 



หมวดหมู่:เรือนจำในประเทศรัสเซีย
หมวดหมู่:สิ่งก่อสร้างในประเทศรัสเซีย
หมวดหมู่:ก่อตั้งในปี พ.ศ. 2504
หมวดหมู่:อะเลกเซย์ นาวัลนืย